Slovenský stolnotenisový zväz

Krajský stolnotenisový zväz Banská Bystrica

**Spravodaj č. 1 – 2018/2019.**

**Obsah:**

1. Rozpis pre súťažný ročník 2018/2019
2. Prihláška do súťaže družstiev (príloha)
3. Krajský rebríček hráčov pre súťažný ročník 2018/2019 (*bude zverejnený na stránke www.kstzbb.sk*)

**Rozpis majstrovských súťaží družstiev KSTZ Banská Bystrica pre súťažný ročník 2018/2019.**

**A/ Všeobecné ustanovenia:**

1. **Súťažné triedy:**

|  |  |
| --- | --- |
| III. liga mužov a IV. liga mužov | Krajská súťaž žien |
| Krajská súťaž dorastencov | Krajská súťaž dorasteniek |
| Krajská súťaž starších žiakov | Krajská súťaž starších žiačok |
| Krajská súťaž mladších žiakov | Krajská súťaž mladších žiačok |
| Krajská súťaž najmladších žiakov | Krajská súťaž najmladších žiačok |

1. **Riadenie súťaže:** Vypísané súťaže riadi Výkonný výbor krajského stolnotenisového zväzu  Banská Bystrica prostredníctvom svojej športovo-technickej komisie a komisie mládeže.
2. **Usporiadateľ:** Usporiadateľom jednotlivých stretnutí budú oddiely, kluby, TJ a pod. (ďalej len oddiely), ktorých družstvá budú vo vyžrebovaní uvedené na prvom mieste.
3. **Termíny:** V zmysle športového kalendára. Presné termíny budú uvedené vo vyžrebovaní jednotlivých súťaží.
4. **Miesto konania:** hrá sa v hracích miestnostiach zúčastnených oddielov. Podmienkou je veľkosť miestnosti s možnosťou postavenia minimálne dvoch stolov.
5. **Právo štartu:** majú všetky družstvá, ktoré ukončili predchádzajúcu súťaž, zaplatili poriadkové pokuty, postúpili z kvalifikácie víťazov V. líg a ktoré sa riadne prihlásia do súťaže v súlade s týmito propozíciami.

|  |  |  |  |  |  |  |
| --- | --- | --- | --- | --- | --- | --- |
| VS | III. liga muži – právo štartu | Uhradené v súťažnom ročníku 2017/2018 | | Úhrady pre súťažný ročník 2018 / 2019 | | Zostáva  Uhradiť |
| Družstvá s právom štartu | Kaucia v EUR | Štartovné v EUR | Kaucia v EUR | Štartovné v EUR | Spolu v EUR |
| 0103 | STK Lučenec-Kalinovo B | 20,- | 25,- | Ostáva | 25,- | 25,- |
| 0203 | STO Zvolenská Slatina A | 20,- | 25,- | Ostáva | 25,- | 25,- |
| 0303 | OTJ Hontianske Nemce A | 20,- | 25,- | Ostáva | 25,- | 25,- |
| 0403 | STO Podkonice A | 20,- | 25,- | Ostáva | 25,- | 25,- |
| 0503 | OŠK Hliník nad Hronom A | 20,- | 25,- | Ostáva | 25,- | 25,- |
| 0603 | MSTK Krupina A | 20,- | 25,- | Ostáva | 25,- | 25,- |
| 0703 | Mladosť Rimavská Sobota B | 20,- | 25,- | Ostáva | 25,- | 25,- |
| 0803 | STK Vyhne A | 20,- | 25,- | Ostáva | 25,- | 25,- |
| 0903 | STO MŠK Brezno A | 20,- | 25,- | Ostáva | 25,- | 25,- |
| 1003 | ŠK Žarnovica A | 20,- | 25,- | Ostáva | 25,- | 25,- |
| 1103 | STKM Podlavice „A“ (*postup zo 4 ligy)* | 20,- | 20,- | Ostáva | 25,- | 25,- |
| 1203 | OST MladosťLučatín (*postup zo 4 ligy)* | 20,- | 20,- | Ostáva | 25,- | 25,- |
|  |  |  |  |  | **spolu** | **320,-€** |
| 13 | STO Podbrezová *(postup do 2.ligy)* | 20,- | 25,- | Vrátiť kauciu | | - 20,- |
| 14 | Lokomotíva B.Bystrica „A“ *(vypadáva z 3.ligy)* | 20,- | 25,- | Kaucia ostáva v 4 lige | | 0,- |
|  |  |  |  | **Spolu** | | **- 20,-** |

|  |  |  |  |  |  |  |
| --- | --- | --- | --- | --- | --- | --- |
| VS | IV. liga muži – právo štartu | Úhrady pre súťažný ročník 2017 / 2018 | | Úhrady pre súťažný ročník 2018 / 2019 | | Zostáva  Uhradiť |
| Družstvá s právom štartu | Kaucia v EUR | Štartovné v EUR | Kaucia v EUR | Štartovné v EUR | Spolu v EUR |
| 0104 | MŠK STO Brezno B | - | - | 20,- | 20,- | 20,- |
| 0204 | STO Podkonice B | 20,- | 20,- | Ostáva | 20,- | 20,- |
| 0304 | STK Ipeľ Balog n. I.-Čalomija A | 20,- | 20,- | Ostáva | 20,- | 20,- |
| 0404 | STK Predajná A | 20,- | 20,- | Ostáva | 20,- | 20,- |
| 0504 | STO Sokol Sielnica A | 20,- | 20,- | Ostáva | 20,- | 20,- |
| 0604 | STK Magnezit Revúca B | 20,- | 20,- | Ostáva | 20,- | 20,- |
| 0704 | STK Tomášovce A | 20,- | 20,- | Ostáva | 20,- | 20,- |
| 0804 | FTC STK Fiľakovo A | 20,- | 20,- | Ostáva | 20,- | 20,- |
| 0904 | MŠK Žiar nad Hronom B | 20,- | 20,- | Ostáva | 20,- | 20,- |
| 1004 | ŠKST B. Štiavnica A | 20,- | 20,- | Ostáva | 20,- | 20,- |
| 1104 | Lokomotíva Banská Bystrica „A“ *(vypadáva z 3 ligy)* | 20,- | 20,- | Ostáva | 20,- | 20,- |
| 1204 | STO Orovnica „A“ *(víťaz kvalifikácie 5 líg)* |  |  | 20,- | 20,- | 40,- |
|  |  | | |  | **spolu** | **260,- €** |
| 13 | STKM Podlavice „A“ *(postup do 3.ligy)* | 20,- | 25,- | Kaucia ostáva v 3 lige | | 0,- € |
| 14 | MTK Žarnovica „B“ *(vypadáva z 4.ligy)* | 20,- | 25,- | Vrátiť kauciu | | - 20,- |
|  |  |  |  | **Spolu** | | **- 20,-** |

Jednotlivé družstvá v 3 lige budú rozdelené do dvojičiek po uzávierke prihlášok. V prípade, že sa v stanovenom termíne niektoré družstvo neprihlási do súťaže 3 resp. 4 ligy, doplnenie družstiev rieši VV KSTZ na svojom zasadnutí pričom prednosť v 3 lige majú družstvá zo 4 ligy a do 4 ligy, družstvá z kvalifikácie víťazov V. líg.

Do ostatných vypísaných súťaží môže ľubovoľný oddiel so sídlom v banskobystrickom kraji, prihlásiť svoje družstvo. VV KSTZ na svojom zasadnutí na základe skúseností z organizovania dlhodobých žiackych a dorasteneckých súťaží na úrovni kraja odporúča žiacke a dorastenecké krajské súťaže organizovať formou turnajov. Vytvorí sa tak možnosť obsadiť tieto aj oddielmi, ktoré nemajú dostatočný počet hráčov na vytvorenie družstva do dlhodobej súťaže. Podrobnosti budú prezentované na stránke www.kstzbb.sk

1. **Prihlášky:** Riadne vyplnené prihlášky podľa priloženej predtlače zašlú oddiely – kluby najneskôr do 31.8.2018 na adresu:

###### Ing. Jaroslav Zliechovec Vyhne 434 PSČ 966 02

Povinnosť zaslať riadne vyplnenú prihlášku platí aj pre družstvá s právom štartu! Bez zaslania prihlášky nebude družstvo zaradené do súťaže! V prihláške uviesť požiadavky ohľadne štartu, výberu dvojičky, presnú adresu hracej miestnosti a pod. Družstvá s právom štartu, ktoré sa neprihlásia do súťaže, je potrebné, aby obratom zaslali oznámenie, že sa do súťažného ročníka neprihlasujú, aby ŠTK mohla osloviť ďalšie družstvá z kvalifikácie. Ide o to, aby aj tieto družstvá mali dostatočný priestor na prípravu. Vyplnenú prihlášku je možné aj naskenovať a poslať e-mailom [**jaro.zliechovec@gmail.com**](mailto:jaro.zliechovec@gmail.com)

1. **Úhrada nákladov, poistenie:** družstvá štartujú na vlastné náklady a poistenie si vybavuje každý oddiel.
2. **Vyžrebovanie:** na zasadnutí VV KSTZ Banská Bystrica**.** Súťaže žiakov a dorastencov na základe počtu prihlásených družstiev rozdelí a vyžrebuje komisia mládeže. Prípadná zmena miesta a času bude upresnená dodatočne. Riadiaci súťaže si vyhradzuje právo urobiť zmeny vo vyžrebovaní, ako aj v zostavení dvojičiek v nadväznosti na rozpis vyšších súťaží riadených SSTZ.

**B. Technické a ostatné ustanovenia.**

1. **Predpis:** Hrá sa podľa platných Pravidiel stolného tenisu, podľa Súboru predpisov pre súťaže stolného tenisu a jeho pozmeňujúcich a doplňujúcich smerníc, pokynov a podľa ustanovení týchto propozícií. Jednotlivé stretnutia dvojhier a štvorhier sa hrajú v zmysle pravidiel na 3 víťazné sety z piatich.

4.3.7.5. Žrebovanie súťaží

4.3.7.5.1. Žrebovanie súťaží sa riadi čl. 4.1.6. Žrebovaním sa určia poradové čísla pre jednotlivé družstvá v hracích plánoch. Poradie jednotlivých stretnutí je dané súťažnými (tzv. Bergerovými) tabuľkami (viď Vzory a pomôcky).

Odporúčanie : Kvôli hracím možnostiam jednotlivých oddielov - klubov ŠTK KSTZ bude brať do úvahy vyžrebovanie celoštátnych súťaží, aby sa podľa možnosti predišlo prípadom, keď v hracej miestnosti oddielu - klubu je potrebné v jednom termíne odohrať viac stretnutí ako je prakticky možné. V nadväznosti na rozpis súťaží riadených SSTZ a v záujme plynulého priebehu súťaže má riadiaci súťaže právo urobiť v rozpise súťažného ročníka zmeny, ktoré by si vyžiadali aj prehodenie termínu jednotlivých kôl. Pri kolízii termínov najmä SPM a súťažami družstiev mužov bude KSTZ preferovať prednostne SPM. Jedná sa o tie družstvá mužov, ktoré budú mať vo svojom základe mladých hráčov. Preto žiadame tieto družstvá, aby si riadne prekontrolovali vyžrebovanie a na kolízie termínov čo najskôr upozornili predsedu ŠTK.

1. **Systém súťaží:** Družstvá mužov v 3 lige vo dvojičkách každý s každým dvakrát dlhodobo pričom hrací deň bude sobota o 10:00 resp. 15:00. Družstvá mužov v 4 lige každý s každým dvakrát dlhodobo pričom hrací deň bude nedeľa o 10:00. V súvislosti s problémami pri uvoľňovaní hracích priestorov platí aj naďalej predohrávanie domácich stretnutí pri jednotlivých družstvách podľa rozpisu v prihláške, kde každé družstvo uvedie deň, dátum a hodinu ako chce odohrať domáce stretnutia.

Systém ostatných súťaží závisí od počtu prihlásených účastníkov.

1. **Súpisky: Pre zostavenie súpisiek platia pravidlá podľa Súťažného poriadku.** Každý oddiel musí mať súpisku potvrdenú ŠTK VV KSTZ. Na súpiske musia byť uvedení všetci hráči, ktorí sú oprávnení za družstvo štartovať, platí to aj pre ženy, ktoré môžu štartovať za družstvo a tiež musia byť v poradí podľa krajského rebríčka. Hráči, ktorí sú na súpiske uvedení na 5., 6. a ďalšom mieste, môžu byť uvedení aj na súpiske toho istého oddielu, ktoré štartuje v nižšej súťaži. Oddiel, ktorý má v tej istej súťaži viac družstiev, môže hráčov rozdeliť podľa vlastnej voľby do A a B družstva. Pri mene hráča na súpiske musí byť uvedené, za ktoré družstvo bude štartovať. V priebehu súťaže nie je možné, aby hráč z A družstva štartoval za B družstvo a opačne. Pre poradie na súpiske platí slovenský a krajský rebríček. Upozorňujeme vedúcich družstiev na rešpektovanie súťažného poriadku pri zaraďovaní hráča, ktorý nie je v rebríčku z dôvodu, že dlhšiu dobu nehral, resp. prestúpil alebo bude hosťovať z iného regiónu, na súpisku. Oddiel požiada ŠTK o jeho dodatočné zaradenie do krajského rebríčka. Všetci hráči uvedení na súpiske musia mať platnú ústrednú registráciu. Platnosť registrácie je možné overovať v databáze hráčov na stránke www.sstz.sk.
2. **Zloženie družstiev, poradie stretnutí:** Stretnutia mužov hrajú min. 4-členné družstvá. Možná kombinácia zostáv (min. traja a pod.) je upresnená v Súťažnom poriadku. V súťažiach riadených KSTZ Banská Bystrica 3. a 4. liga, môžu štartovať aj ženy a to v súlade s prijatými zmenami Súťažného poriadku stolného tenisu článok: 4.3.7.16. Štart žien za družstvo mužov, 4.3.7.16.2. na súpiske družstva mužov môže byť uvedených aj viacej žien, ale všetky musia byť zaradené v poradí podľa krajského rebríčka a podľa ich výkonnosti.

4.3.7.16.3. Žena , resp. dorastenka môže nastúpiť za družstvo mužov len vo vlastnom oddiele - klube.

Pre súťaže v 3 a 4 lige KSTZ BB nie je počet žien resp. dorasteniek štartujúcich v jednom stretnutí obmedzený.

Stretnutia sa hrajú na 18 zápasov. **Záväzné poradie zápasov** je uvedené v Súťažnom poriadku a pred stretnutím sa nežrebuje o poradie A / X, ale domáce družstvo bude mať automaticky A-B-C-D a hosťujúce X-Y-Z-U. Zostavy štvorhier sú voľné a môžu v nich nastúpiť aj tí, čo nehrajú vo dvojhrách. Pokiaľ v stretnutí družstiev hráč (dvojica) nenastúpi na niektorý zápas k ďalším zápasom nastúpiť môže.

|  |  |  |  |  |
| --- | --- | --- | --- | --- |
| 1. **Vekové kategórie**: | najmladšie žiactvo | | | nar. 1. 1. 2008 a mladší |
| mladšie žiactvo | nar. 1. 1. 2006 – 31.12.2007 | | |
| staršie žiactvo | nar. 1. 1. 2004 – 31.12.2005 | | |
| dorast | nar. 1. 1. 2001 – 31.12.2003 | | |
| do 21 rokov | nar. 1. 1. 1998 - 31.12.2000 | | |

Konferencia SSTZ schválila návrh na zmenu súťažného poriadku v bode 4.1.1.4.4. v zmysle predloženého návrhu, a to tak, že „z nižšej do vyššej vekovej kategórie sa prechádza k 31.12. príslušného roka“.

1. **Predloženie zostáv družstiev, súpisiek a registračných preukazov:** Vedúci družstiev predložia 10 minút pred stanoveným začiatkom stretnutia hlavnému rozhodcovi :

a) úplnú zostavu družstva b) súpisku družstva c) registračné preukazy hráčov, ktorí v stretnutí nastúpia.

Za predloženie súpisky sa považuje aj zverejnenie súpisky na oficiálnej webovej stránke riadiaceho zväzu.

Registračný preukaz nie je potrebné predložiť v prípade, že hráč je evidovaný v centrálnej databáze SSTZ s platnou registráciou a zároveň predloží doklad totožnosti (občianky preukaz, pas, alebo vodičský preukaz).Zostavy družstiev sú voľné, t.j. každý pretekár oprávnený štartovať za družstvo môže byť postavený na ktorékoľvek miesto zostavy. Zostava, ktorú hlavný rozhodca zapíše do Zápisu už nesmie byť menená

1. **Nastúpenie na zápas, striedanie hráčov :** Na štvorhru a 1. kolo dvojhier môžu nastúpiť iba hráči prítomní na nástupe družstiev pred zahájením stretnutia. Ak sú prítomní len traja hráči (pre 4 členné družstvo) alebo len dvaja hráči (pre 3 členné družstvo), za úplnú zostavu v zmysle čl. 4.3.7.7.2. sa považuje prítomná trojica resp. dvojica hráčov. Chýbajúci hráč môže byť doplnený do zostavy na prázdne miesto súpisky až po jeho príchode do haly, avšak najskôr v druhom kole dvojhier, pričom takéto doplnenie hráča sa nepovažuje za striedanie.

V prípade, že družstvo nastúpi k stretnutiu len s dvoma hráčmi alebo len s jedným hráčom, takéto stretnutie sa nehrá, družstvo prehráva kontumačne. Hráč nesmie v rovnakom čase súčasne nastúpiť na dve stretnutia za dve rôzne družstvá svojho oddielu -klubu.

Striedanie hráča v stretnutí družstiev sa môže realizovať najskôr po odohraní štvorhier a prvej sérii dvojhier. Striedanie je možné len jedenkrát počas stretnutia – pred dosiahnutím rozhodujúceho 10 bodu v stretnutí. Po zisku 10. víťazného bodu v stretnutí môžu obe družstvá striedať aj 2. hráča. Po vystriedaní musí nový hráč dohrať stretnutie na pozícii striedaného hráča.

1. **Čakacia lehota, predohranie a odklad stretnutia:** Čakacia lehota na súperov sa stanovuje jednotne na 20 minút po stanovenom začiatku stretnutia. Prípadné meškanie je povinný vedúci družstva zdôvodniť krátkym zápisom. Ak sa hosťujúce družstvo k stretnutiu nedostaví ani po čakacej dobe je domáce družstvo povinné čakať dve hodiny od stanoveného začiatku stretnutia. Ak sa do dvoch hodín hosťujúce družstvo dostaví, platia dve zásady: a.) Ak sa oneskorilo z vlastnej viny, stretnutie sa nehrá a družstvo prehráva kontumačne.

b.) Ak vedúci družstva napíše a podpíše na zadnú stranu Zápisu o stretnutí čestné prehlásenie, že oneskorenie nebolo z vlastnej viny a uvedie **dôvod,** stretnutie sa musí odohrať.

Písomný doklad potvrdený kompetentným orgánom musí oddiel zaslať riadiacemu zväzu najneskôr do troch dní po odohratí stretnutia. Ak nezašle doklad, resp. zašle nepatričný doklad družstvo prehráva kontumačne.

Všetky stretnutia sa musia odohrať v termíne podľa vyžrebovania. Predohrať stretnutie v skoršom termíne je možné na základe vzájomnej dohody obidvoch súperov s tým, že vedúci domáceho družstva informuje riadiaceho súťaže najneskôr 3 dni dopredu telefonicky alebo 7 dní vopred písomne. Súhlas ŠTK KSTZ nie je potrebný. Stretnutie nie je možné odohrať po termíne vyžrebovania (výnimka je možná len z dôvodov uvedených v Súťažnom poriadku). Ak sa hosťujúce družstvo nedostaví na stretnutie ani po uplynutí čakacej doby, je domáce družstvo (pri turnajovom spôsobe to nemusí byť domáce družstvo) aj delegovaný rozhodca povinný čakať dve hodiny od stanoveného začiatku stretnutia. Podrobnejšie v Súťažnom poriadku články 4.3.7.9.3. až 4.3.7.9.5.

1. **Hodnotenie výsledkov, postupy, zostupy, rebríčky**

Hodnotenie výsledkov súťaží sa riadi článkom 4.1.4.4.2 SP:

Pri skupinovom systéme určuje poradie účastníkov súťaže počet dosiahnutých bodov. Pri rovnosti bodov dvoch účastníkov rozhoduje výsledok vzájomného zápasu. Pri rovnosti bodov troch alebo viacerých účastníkov sa vytvorí redukovaná tabuľka pozostávajúca len zo vzájomných výsledkov týchto účastníkov, pričom o poradí v rámci tejto redukovanej skupiny postupne v nasledovnom poradí rozhodne : počet bodov, ďalej pomer zápasov, ďalej pomer setov, ďalej pomer loptičiek. V prípade, že nerozhodne ani pomer loptičiek, o poradí sa rozhodne žrebom. Ak na ktorejkoľvek úrovni rozhodovania vznikne opäť zhoda (v počte bodov, v pomere zápasov alebo v pomere setov), vždy následne rozhoduje v prípade dvoch účastníkov vzájomný zápas, alebo v prípade viacerých účastníkov sa vytvorí nová redukovaná tabuľka a postupuje sa rovnakým spôsobom ako keby sa vyhodnocovala pôvodná tabuľka, teda rozhoduje postupne počet bodov, pomer zápasov, pomer setov, pomer loptičiek. Ak pri posudzovaní vzájomného stretnutia dvoch družstiev bola výsledkom ich stretnutia remíza, potom o víťazovi postupne rozhodne pomer setov, pomer loptičiek, žreb.

Výsledok stretnutia sa hodnotí nasledovne:

|  |  |
| --- | --- |
| Bodové hodnotenie: | za víťazstvo 3 body  za nerozhodný výsledok 2 body  za prehru 1 bod  za kontumačnú prehru 0 bodov |

1. Družstvo, ktoré sa umiestni v 3 lige na 1. mieste postupuje priamo do II. ligy.
2. Družstvo umiestnené v 3. lige na 2. mieste odohrá kvalifikačné stretnutie s družstvom 2.ligy umiestneným nad zostupujúcimi družstvami o účasť v 2.lige. Hrá sa tak, že najprv sa stretnú treťoligisti (KSTZ BB a KSTZ ZA) a víťaz proti druholigistovi. Hrá sa u druholigistu o jedno miesto v 2. lige.
3. Družstvo umiestnené v konečnom poradí na 12. mieste vypadáva do krajskej súťaže IV. ligy.
4. Do 3. ligy postupuje víťaz 4. ligy KSTZ Banská Bystrica.
5. V prípade, že z  II. ligy vypadávajú do III. ligy jedno, dva, resp. tri družstvá zo IV. ligy postupuje do III. ligy víťaz a z III. ligy zostupujú aj družstvá umiestnené v konečnom poradí na 11. resp. na 10. mieste do IV. ligy KSTZ.
6. Do 4 ligy postupuje víťaz kvalifikačného turnaja víťazov 5 líg jednotlivých oblastí. V prípade, že víťaz turnaja odmietne právo postupu do vyššej súťaže, toto právo postupu preberá ďalšie družstvo v poradí, maximálne však do 3.miesta. V prípade, že všetci toto právo odmietnu postupuje sa podľa bodu bodu 4.3.3.2.1. súťažného poriadku
7. Zo 4 ligy zostupuje družstvo, ktoré sa umiestni na poslednom t.j. 12 mieste do 5 ligy príslušnej oblasti.
8. VV KSTZ si vyhradzuje právo rozhodnúť o počte postupujúcich a zostupujúcich z III. ligy a zo IV. ligy a o spôsobe ich nahradenia ihneď po skončení súťaže a po uzávierke prihlášok pri rešpektovaní dohodnutého počtu 12 účastníkov pre nasledujúci súťažný ročník 2019/2020.
9. KSTZ po skončení súťaží vydá krajský rebríček hráčov, v zmysle pravidiel tvorby rebríčkov KSTZ BB (rebríčková-klasifikačná komisia), ktorý bude smerodajný pre zostavovanie súpisiek v nasledujúcom súťažnom ročníku.
10. **Loptičky. Hrá sa s plastovými loptičkami** bielej, alebo oranžovej farby, ktoré sú schválené Medzinárodnou stolnotenisovou federáciou, majú schvaľovací znak ITTF a tri hviezdičky. Družstvo uvedené vo vyžrebovaní na prvom mieste je povinné zabezpečiť k stretnutiu loptičky jednej značky v množstve min. 10 kusov. Pokiaľ domáci oddiel nevie z rôznych príčin zabezpečiť loptičky v kvalite s tromi hviezdičkami a súper doniesol loptičky v takejto kvalite, v množstve min. 10 ks, stretnutie sa odohrá s jeho loptičkami. Pri spore o druh loptičky rovnakej kvality (tri hviezdičky), ale rôznej značky má domáce družstvo právo voľby a pokiaľ sa súperi nedohodnú ináč, stretnutie sa musí odohrať s loptičkami, ktoré pripravilo domáce družstvo. Pokiaľ sa stretnutie nemôže dokončiť z titulu nedostatku loptičiek prehráva kontumačne družstvo, ktoré nesplnilo túto povinnosť.
11. **Rakety:** Hráč musí mať farebne rozlíšené poťahy na oboch stranách bez ohľadu na druh poťahu. Povolené farby sú len červená a čierna. Poťah musí byť v zozname ITTF schválených pre nastávajúcu sezónu. Zoznam je k dispozícii na internetovej stránke [www.sstz.sk](http://www.sstz.sk). Upozorňujeme hráčov, že na základe doplnenia pravidiel je od 1. septembra 2008 zakázané používať na lepenie poťahov prchavé lepidlá. Každý hráč je zodpovedný za to, že na jeho rakete je poťah prilepený lepidlom, ktoré neobsahuje škodlivé prchavé rozpúšťadlá.
12. **Oblečenie:** družstvá nastupujú na stretnutia v športovej výstroji, ktorá vyhovuje platným pravidlám stolného tenisu.
13. **Poriadkové pokuty:** Za priestupky proti ustanoveniam Súťažného poriadku, Rozpisu stretnutí, Pravidiel stolného tenisu a iných športovo-technických predpisov, môže VV KSTZ mimo športovo-technických dôsledkov stíhať oddiely aj peňažitými pokutami.
14. 5,- EUR - za včasné nezaslanie zápisu (zápisy je potrebné odoslať v prvý pracovný deň po odohratí stretnutia riadiacemu súťaže)
15. 5,- EUR za predohratie stretnutia bez oznámenia riadiacemu súťaže.
16. 10,- EUR za dostavenie sa k stretnutiu bez predpísaných dokladov
17. 10,- EUR -za nenastúpenie družstva k stretnutiu (okrem súťaže mužov)
18. 60,- EUR za nenastúpenie družstva mužov k majstrovskému stretnutiu
19. 130,- EUR za opakované nenastúpenie družstva mužov k majstrovskému stretnutiu a vylúčenie zo súťaže za v poradí tretie opakované nenastúpenie družstva mužov k majstrovskému stretnutiu.

Poznámka: z pokút 60,- EUR a 130,-EUR obdrží družstvo proti ktorému sa súper nedostavil 80% z výšky pokuty a 20% riadiaci zväz. Pri opakovaní priestupku je možné podľa povahy, závažnosti a okolností stanoviť pokutu až v dvojnásobnej výške.

1. **Rozhodcovia.** VV KSTZ na jednotlivé stretnutia rozhodcov nedeleguje z ekonomických dôvodov. Domáci oddiel je v súlade so Súťažným poriadkom povinný k stretnutiu zabezpečiť kvalifikovaného rozhodcu z radov nehráčov. VV KSTZ môže delegovať na stretnutie rozhodcu prostredníctvom svojej rozhodcovskej komisie pokiaľ to uzná za potrebné VV KSTZ, predseda komisie rozhodcov, alebo keď o to požiada ktorýkoľvek oddiel za týchto podmienok:
2. Oddiel zašle predsedovi rozhodcovskej komisie najmenej 14 kalendárnych dní pred termínom príslušného stretnutia žiadosť o delegovanie rozhodcu na príslušné stretnutie podľa vyžrebovania. K žiadosti súčasne priloží potvrdenku o zaplatení zálohy 40,- EUR na adresu predsedu rozhodcovskej komisie.
3. Predseda rozhodcovskej komisie zabezpečí na takéto stretnutie neutrálneho rozhodcu, ktorý svoje oprávnenie viesť stretnutie ako hlavný rozhodca preukáže delegačným listom potvrdeným VV KSTZ.
4. Všetky náklady spojené so zabezpečením rozhodcu, predseda rozhodcovskej komisie uhradí rozhodcovi z poukázanej zálohy. Vyúčtovanie bude vykonané podľa platných predpisov. Rozdiel, ktorý pri vyúčtovaní vznikne poukáže resp. dožiada predseda rozhodcovskej komisie žiadateľovi resp. od žiadateľa o delegovanie rozhodcu.
5. **Hracie dni, hlásenie výsledkov:** Hrací deň pre súťaže mužov v 3 lige je sobota, stanovený začiatok stretnutí je 10:00 a 15:00 hod. Hrací deň pre súťaže mužov vo 4 lige je nedeľa, stanovený začiatok stretnutí je 10:00. V súvislosti s problémami pri uvoľňovaní hracích priestorov platí pre 4 ligu aj naďalej predohrávanie domácich stretnutí pri jednotlivých družstvách podľa rozpisu v prihláške, kde každé družstvo uvedie deň, dátum a hodinu ako chce odohrať domáce stretnutia. V prípade, že družstvo predpokladá, že nevie s ohľadom na vzdialenosť nastúpiť v stanovenom začiatku, vedúci družstva telefonicky informuje domáci oddiel o časovom zdržaní. V takom prípade sa nepoužije ustanovenie o oneskorení na začiatok stretnutia..

Zápis o stretnutí je povinný usporiadateľ stretnutia, vždy vedúci domáceho družstva, odoslať prvý pracovný deň po odohraní stretnutia na adresu :

###### Ing. Jaroslav Zliechovec Vyhne 434 PSČ 966 02

Ďalej je potrebné výsledok stretnutia nahlásiť telefonicky na tel. číslo:

**0907 610 869** *(najlepšie SMS správou)* **vždy najneskôr do 2 hodín po skončení 2. stretnutia.**

Spracované výsledky, tabuľka a priebežná úspešnosť budú uverejňované na internete na webovej stránke:

[www.pinec.info](http://www.pinec.info)

Zápis je tiež možné naskenovať a poslať na **e-mail:** [**jaro.zliechovec@gmail.com**](mailto:jaro.zliechovec@gmail.com) v tom prípade musí domáci oddiel zápis archivovať do konca súťažného ročníka pre prípad vznesenia protestu. Všetky informácie budú postupne zverejňované na stránke KSTZ BB : [**www.kstzbb.sk**](http://www.kstzbb.sk)

1. **Námietky, protesty, prestupy a hosťovania**
2. **Protest v súťaži** družstiev, môže podať len vedúci družstva po prejednaní v športovom kolektíve za účasti väčšiny členov družstva, vedúceho a trénera. Protest sa podáva písomne s predpísaným peňažitým vkladom v peňažnej výške: pre krajské súťaže 10,- EUR. Pripomienky vedúceho družstva uvedené v zápise o stretnutí sa považujú za riadne podaný protest pokiaľ výbor TJ, resp. oddielu - klubu zašle do 5 dní oficiálne vyjadrenie, že trvá na prejednaní protestu a v tejto lehote zaplatí predpísaný peňažný vklad. Doklad o zaplatení zašle príslušnému orgánu. Protesty podané bez vyššie uvedených predpísaných náležitostí sa považujú za nepodané a neprejednávajú sa. Rozhodnutie o proteste v dlhodobých majstrovských súťažiach zašle, resp. oznámi orgán, ktorý o ňom rozhodol písomne obom stranám, alebo cestou Spravodaja.
3. **Prestupy a hosťovania:** Hráč môže hlásiť prestup v súťažnom ročníku **v čase od 1.4. do 15.6 daného roku.** Prestup ohlásený v termíne od 1.4. do 15.6. daného roku je platný po schválení a nadobudne účinnosť od 1.7. daného roku, pričom hráč zostáva hráčom pôvodného oddielu (klubu) do 30.6. daného roku. VV SSTZ má oprávnenie predĺžiť termín ukončenia prestupov pre konkrétnu súťaž v prípade, ak koniec súťaže alebo baráž je po termíne 15.6. príslušného súťažného ročníka.

Hráč **môže ohlásiť prestup aj v termíne od 16.6. do 15.9. a od 1.1. do 15.1. daného roku**, pričom v tomto termíne materský oddiel - klub z ktorého hráč ohlasuje prestup a oddiel - klub do ktorého hráč hlási prestup je povinný jednoznačne sa vyjadriť k prestupu na predpísanom tlačive "Ohlásenie prestupu - hosťovania" a to :

súhlasíme. Prestup po schválení nadobúda účinnosť okamžite po jeho schválení avšak najskôr od 1.7.daného roku ak bol prestup podaný v termíne **od 16.6.** Ak materský oddiel - klub uvedie na tlačive nesúhlas resp. nevyjadrí k prestupu hráča na predpísanom tlačive "Ohlásenie prestupu - hosťovania", bude sa to považovať tiež ako nesúhlas a v takom prípade matričná komisia takýto prestup zamietne.

Hosťovanie je prestup dohodou časovo ohraničený. Vybavuje sa ako riadny prestup s odlišnosťami podľa čl.3.6. SP.

Hráč hlási prestup na predpísanom tlačive "Ohlásenie prestupu - hosťovania", ktoré odošle doporučenou poštou.

* Jozefovi Barniakovi predsedovi VV KSTZ a prestupovej komisii s poplatkom *(Podrobnosti v Prestupovom a Registračnom poriadku SSTZ novelizovanom konferenciou od 16.6.2017)*
* na adresu oddielu - klubu (nie TJ), z ktorého hráč odchádza (ďalej len "materský oddiel"), a to len vtedy, ak sa materský oddiel nevyjadril k prestupu.

1. **Podmienky pre účasť družstiev mužov v súťažiach III. a IV. ligy:**
2. Zaslanie prihlášky do súťaže do 31.8.2018 na adresu: *(môže byť naskenovaná a poslať e-mailom)*

#### Ing. Jaroslav Zliechovec Vyhne 434 PSČ 966 02 e-mail: [jaro.zliechovec@gmail.com](mailto:jaro.zliechovec@gmail.com)

1. Zaplatenie súťažného vkladu, ktorý sa stanovuje na: 25,- EUR pre 3 ligu a 20,-€ pre 4 ligu a + poplatok 20,-EUR ako zábezpeka, kaucia, ktorá sa oddielu vráti pokiaľ súťaž riadne dokončí, resp. použije sa ako zábezpeka v nasledujúcom súťažnom ročníku. Oddielu, ktorý z rôznych dôvodov súťaž nedokončí táto suma prepadá a použije sa na podporu súťaže žiakov. Výnimku v mimoriadnych prípadoch schvaľuje VV KSTZ na svojom zasadnutí. Vklad aj kauciu zaplatiť **bankovým prevodom (**poštovou poukážkou) ***na účet KSTZ BB číslo účtu***
2. Bankový účet KSTZ BB:

UniCredit Bank Czech Republic and Slovakia, a.s.

Číslo účtu: 1344400002/1111

IBAN: SK8811110000001344400002

**Pri poukazovaní štartovného na účet KSTZ BB ako variabilný symbol uveďte číslo tak ako je uvedené v tabuľke hore pre jednotlivé družstvá v stĺpci VS. Úhradu vykonať bankovým prevodom čím skôr najneskôr do 15.9.2018.**

1. Oddiel – klub musí mať v súlade s článkom 4.3.7.4.6 Súťažného poriadku kvalifikovaných rozhodcov aspoň licencie „C” za každé družstvo štartujúce v súťaži.
2. Korešpondencia a komunikácia s klubmi bude je realizovaná prostredníctvom elektronickej pošty, preto je potrebné uvádzať správnu mailovú adresu a je povinnosťou zástupcov klubov sledovať aj oznamy na webstránke KSTZBB [**www.kstzbb.sk**](http://www.kstzbb.sk)

Prihlásené družstvá v súťaži mužov zašlú v dostatočnom časovom predstihu **súpisku družstva** na adresu: [jaro.zliechovec@gmail.com](mailto:jaro.zliechovec@gmail.com) alebo poštou na adresu Jaroslav Zliechovec, Vyhne 434, 966 02 Vyhne.

Súpiska musí obsahovať:

* Meno, priezvisko, dátum narodenia hráča, poradie v krajskom rebríčku
* meno, priezvisko, licenciu trénera a jej platnosť
* meno, priezvisko, licenciu rozhodcu a jej platnosť

Súpisky družstiev, adresár vedúcich a hracie miestnosti budú uverejnené na stránke [www.pinec.info](http://www.pinec.info)

Platnosť registrácie jednotlivých hráčov uvedených na súpiskách si ŠTK overí na stránke [www.sstz.sk](http://www.sstz.sk) podľa aktuálnej databázy hráčov. V prípade, že na stretnutie nastúpi hráč, ktorý nebude mať platnú registráciu jeho výsledky budú kontumované a oddiel dostane pokutu. Preto je potrebné, aby si aj oddiely kontrolovali platnosť registrácie a predišlo by sa týmto problémom.

V Žiari nad Hronom 2.8.2018

|  |  |  |  |  |
| --- | --- | --- | --- | --- |
|  | Ing. Jaroslav Zliechovec v. r. |  | Ing. Jozef Barniak v. r. |  |
|  | predseda ŠTK VV KSTZ |  | predseda VV KSTZ |  |